open-index/open-wikipedia-markdown huggingface dataset:
เต๊งหงวน

**เต๊งหงวน หรือ ติงหยวน** (; )(ถึงแก่กรรม 26 กันยายน ค.ศ. 189) ชื่อรองว่า **เจี้ยนหยาง** เป็นนักการเมืองและขุนศึกชาวจีนที่มีชีวิตอยู่ในช่วงปลายราชวงศ์ฮั่นตะวันออกของจีน ใน ค.ศ. 189 ทั้งเขาและตั๋งโต๊ะได้ถูกเรียกตัวให้เข้าสู่เมืองราชธานีลกเอี๊ยงมาพร้อมกับกองทัพทหารส่วนตัวแต่ละคนเพื่อช่วยเหลือในการโค่นล้มอำนาจของสิบขันที อย่างไรก็ตาม เต๊งหงวนถูกสังหารในที่สุดโดย ลิโป้ ลูกน้องที่เขาไว้เนื้อเชื่อใจซึ่งถูกตั๋งโต๊ะซื้อตัวไว้แล้ว 

## ชีวประวัติ
จากบันทึกวีรบุรุษหรืออิงเสียงจี้(英雄記) ของอองซัน(หวังช้าน) เต็งหงวนเกิดในตระกูลยากจน มีความกล้าหาญและขี่ม้าเก่งยิงเกาทัณฑ์แม่น ในช่วงแรกของการเข้ารับราชการเป็นนายอำเภอ(ลิ่ง-令) จึงมีความรับผิดชอบสูง ไม่เคยละเลยหน้าที่ ไม่ว่าจะต้องเผชิญความเสี่ยงแค่ไหนในการเผชิญหน้ากับอาชญากรและโจรป่าก็จะออกนำหน้าเสมอ ในที่สุดเขาได้รับการแต่งตั้งเป็นผู้ตรวจราชการมณฑลเป๊งจิ๋ว (并州; มณฑลฉ่านซีในปัจจุบัน) เมื่อเขาได้พบกับลิโป้ ความสามารถด้านการรบของนักรบหนุ่มนั้นได้สร้างความประทับใจให้กับเต็งหงวนอย่างมาก จึงแต่งตั้งให้เป็นหัวหน้าทหารคนสนิทและรับเป็นบุตรบุญธรรมของตนซึ่งลิโป้ได้ทำหน้าที่อารักขาเต็งหงวนอย่างใกล้ชิด 

ในเดือนพฤษภาคม ค.ศ. 189 จักรพรรดิฮั่นหลิงสวรรคต แม่ทัพใหญ๋โฮจิ๋นได้เรียกเต๊งหงวนให้เข้ามาในเมืองราชธานีลกเอี๊ยงพร้อมกับกองทัพประจำแคว้นของเขาเพื่อช่วยเหลือในการโค่นล้มอำนาจของสิบขันที อย่างไรก็ตาม ก่อนที่เต๊งหงวนจะมาถึง สิบขันทีได้ลอบสังหารโฮจิ๋นเสียแล้ว ตั๋งโต๊ะ ขุนศึกจากแคว้นเหลียงจิ๋ว (涼州; ตะวันตกของมณฑลกานซู่ในปัจจุบัน) ซึ่งถูกโฮจิ๋นเรียกตัวมาเช่นกัน มาถึงลกเอี๊ยงก่อนเต๊งหงวนและกำจัดสิบขันจนสิ้นซาก เข้าควบคุมกองกำลังทหารในเมืองหลวง

ภายหลังจากที่เต๊งหงวนเดินทางมาถึง ตั๋งโต๊ะสามารถซื้อตัวลิโป้ให้กลายเป็นลูกน้องของตนได้สำเร็จ ลิโป้ได้สังหารเต๊งหงวนและมอบศีรษะที่ถูกตัดมามอบให้แก่ตั๋งโต๊ะในที่สุด

## ในวรรณกรรมสามก๊ก
left|thumb|200x200px|ภาพวาดประกอบในสมัยราชวงศ์ชิง ฉากลิโป้สังหารเต๊งหงวน
ในวรรณกรรมอิงประวัติศาสตร์ในศตวรรษที่ 14 เรื่องสามก๊ก เป็นเรื่องแต่งเกินจริงของเหตุการณ์ที่เกิดขึ้นก่อนและช่วงยุคสมัยสามก๊ก ในบทที่ 3 เต๊งหงวนกลายเป็นศัตรูของตั๋งโต๊ะ ภายหลังจากที่เขาออกมาคัดค้านแผนการของตั๋งโต๊ะที่จะทำการปลดจักรพรรดิฮั่นเซ่าตี้ลงจากราชบังลังก์ และอัญเชิญตันหลิวอ๋องหองจูเหียบให้ขึ้นครองราชย์เป็นจักรพรรดิเซี่ยนตี้ อย่างไรก็ตาม ตั๋งโต๊ะไม่สามารถสังหารเต๊งหงวนได้เพราะมีลิโป้ บุตรบุญธรรมของเต๊งหงวนซึ่งเป็นนักรบที่น่าเกรงขามคอยอารักขาปกป้องเขาอยู่ 

ลิซก ข้าราชการในสังกัดตั๋งโต๊ะซึ่งมาจากเมืองเดียวกันกับลิโป้ ได้อาสาที่จะเกลี้ยกล่อมลิโป้ให้แปรพักตร์เข้ากับฝ่ายตั๋งโต๊ะ เขาได้นำม้าเซ็กเธาว์ซึ่งเป็นยอดอาชาที่มีชื่อเสียงเลี่ยงลือและของขวัญอันล้ำค่าอื่น ๆ มาด้วย เขาได้เข้าพบกับลิโป้ที่ค่ายนอกเมือง ลิโป้ถูกดึงดูดใจด้วยของขวัญอันล้ำค่าและถูกลิซกโน้มน้าวใจ ลิโป้จึงตัดสินใจที่จะทรยศหักหลังบิดาบุญธรรมและแปรพักตร์ไปเข้ากับฝ่ายตั๋งโต๊ะ คืนนั้น ลิโป้ได้บุกเข้าไปสังหารเต๊งหงวนในเต๊นท์ที่พักของเขาพร้อมกับตัดศีรษะของเขา แล้วนำศีรษะที่ถูกตัดมาเป็นของบรรณาการมอบให้แก่ตั๋งโต๊ะในวันรุ่งขึ้น

thumbnail|right|รูปเต๊งหงวนจากเกม Romance Of The Three Kingdoms XI

## อ้างอิง

## ดูเพิ่ม

* สามก๊ก
* ตัวละครในสามก๊ก
* ลิโป้

หมวดหมู่:บุคคลที่เกิดในคริสต์ศตวรรษที่ 2
หมวดหมู่:ขุนศึกในยุคราชวงศ์ฮั่น
ไททัน (ดาวบริวาร)

**ไททัน** () คือ ดาวบริวารที่มีขนาดใหญ่ที่สุดของดาวเสาร์ มีระยะห่างจากดาวเสาร์เป็นลำดับที่ 20 เป็นดาวบริวารดวงเดียวที่เป็นที่ทราบกันว่ามีชั้นบรรยากาศที่หนาแน่น และเป็นวัตถุเพียงชนิดเดียวนอกจากโลกที่มีการค้นพบว่ามีร่องรอยของน้ำอยู่บนดาว ไททันมีขนาดเส้นผ่านศูนย์กลางใหญ่กว่าดาวบริวารของโลกประมาณ 50 เปอร์เซ็นต์ และมีมวลมากกว่าประมาณ 80 เปอร์เซ็นต์ เป็นดาวบริวารที่มีขนาดใหญ่เป็นอันดับ 2 ในระบบสุริยะ รองจากดาวบริวารแกนีมีดของดาวพฤหัสบดี และมีขนาดใหญ่กว่าดาวเคราะห์ที่เล็กที่สุดซึ่งคือ ดาวพุธ (ถึงแม้ว่าจะมีมวลน้อยกว่าเพียงครึ่งเดียวก็ตาม) 

ผู้คนได้รู้ว่าไททันเป็นดาวบริวารดวงแรกของดาวเสาร์ หลังจากที่ถูกค้นพบเมื่อปี พ.ศ. 2198 (ค.ศ. 1655) โดยคริสตียาน เฮยเคินส์ (Christiaan Huygens) นักดาราศาสตร์ชาวดัตช์

ไททันประกอบด้วยน้ำ น้ำแข็ง และหินเป็นหลัก ด้วยความหนาแน่นของชั้นบรรยากาศของไททัน ทำให้เราไม่มีข้อมูลเกี่ยวกับพื้นผิวของมันมากนัก จนกระทั่งยานอวกาศ "กัสซีนี-เฮยเคินส์" (Cassini–Huygens) ได้เดินทางไปถึงในปี พ.ศ. 2547 (ค.ศ. 2004) รวมถึงการค้นพบทะเลสาบไฮโดรคาร์บอนเหลว บริเวณขั้วของดาวโดยดาวเทียม ลักษณะของพื้นผิวนั้น ทางธรณีวิทยาถือว่ายังค่อนข้างใหม่ ถึงแม้ว่าจะประกอบด้วยภูเขาและภูเขาไฟน้ำแข็ง (cryovolcano) ก็ตาม

ชั้นบรรยากาศของไททันประกอบด้วยไนโตรเจนเป็นส่วนใหญ่ สภาพอากาศจะมีเมฆมีเทนและอีเทน ลมและฝน ซึ่งทำให้เกิดสภาพพื้นผิวที่มีลักษณะคล้ายกับโลกของเรา เช่น ทะเลทราย และแนวชายฝั่ง

หมวดหมู่:ดาวบริวารของดาวเสาร์
หมวดหมู่:วัตถุทางดาราศาสตร์ที่ค้นพบในปี พ.ศ. 2198
มาร์โค เมาเร่อ

**มาร์โค เมาเร่อ** () เกิดเมื่อวันที่ 27 มกราคม พ.ศ. 2527 เป็นนักร้องแนวเพลงฮิปฮอป ลูกครึ่ง ไทย-จีน-เยอรมัน ชื่อของมาร์โค ตั้งตามนักแข่งมอเตอร์ไซค์ ที่คุณพ่อชอบดูการแข่งขัน โดยตั้งตามนักแข่งมอเตอร์ไซค์ที่ชื่อ วาเลนติโน่ รอสซี่ หรือ มาร์โค

มาร์โคเป็นพี่ชายของนักแสดง มาริโอ้ เมาเร่อ และมีผลงานร่วมกันในนาม PsyCho & Lil’Mario กับอัลบั้มแรก PsyCho & Lil’Mario:Dem Crazy Boyz สังกัด N.Y.U.CLUB ออกวางขายเมื่อวันที่ 31 ตุลาคม พ.ศ. 2550 เป็นอัลบั้มในสไตล์ ฮิปฮอป อาร์แอนด์บี ฟังก์

## ประวัติ
มาร์โค เป็นบุตรคนโตของโรแลนด์ เมาเร่อ กับพันธุ์ทิพา อัครธีรนัย (หรือ สุวรรณรัตน์) สำเร็จการศึกษาจากมหาวิทยาลัยอัสสัมชัญ คณะนิเทศศาสตร์ สาขาวิชาการสื่อสารโฆษณา

มาร์โคเริ่มการทำงานเพลง โดยเริ่มทำอัลบั้ม Phoenix 13 BKC 2003 จากนั้นก็ทำหน้าที่เป็นไฮพ์แมนให้กับ ดาจิม ในอัลบั้มกิ๊กทั่วไทย และยังได้ร้องร่วมกับ Raw Uncut Family จากนั้นจึงทำงานร่วมกับน้องชาย เป็นอัลบั้มภาษาอังกฤษล้วน

นอกจากนี้มาร์โคยังเคยมีผลงานถ่ายโฆษณามาบ้าง และยังได้ร่วมแสดงบทเล็กๆ เป็นพี่ชายมาริโอ้ในภาพยนตร์เรื่อง *[[เฟรนด์ชิพ เธอกับฉัน]]* อีกด้วย

## ผลงาน
### โฆษณา
* 7-Eleven 
* One Plus Card 
* Tros Roll-On
### เพลง
* *PsyCho & Lil’Mario: Dem Crazy Boyz*
* Featuring เพลง *Lady First* ของ Black Vanilla

### ภาพยนตร์
* *[[เฟรนด์ชิพ เธอกับฉัน]]* (2551)
* *[[รถไฟฟ้ามาหานะเธอ]]* (2552)
* *[[สมอลรู กูแนว]]* (2554)

## อ้างอิง

## แหล่งข้อมูลอื่น

* เว็บไซต์ในมายสเปซ
* มาริโอ้พูดถึงพี่ชาย ihere.tv

* Facebook Page

หมวดหมู่:ชาวไทยเชื้อสายจีน
หมวดหมู่:บุคคลจากคณะนิเทศศาสตร์ มหาวิทยาลัยอัสสัมชัญ
หมวดหมู่:แร็ปเปอร์ไทย
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงชายชาวไทยเชื้อสายเยอรมัน
ถนนอ่อนนุช

250px|thumb|แผนที่เขตวัฒนา ถนนอ่อนนุชปรากฏอยู่ด้านล่างขวาของภาพในชื่อ Sukhumwit 77 (On Nut)
**ถนนอ่อนนุช** () ซึ่งมีชื่อเดิมว่า **ซอยสุขุมวิท 77** เป็นถนนสายสำคัญสายหนึ่งของกรุงเทพมหานคร มีระยะทางทั้งหมดประมาณ 12 กิโลเมตร แนวถนนขนานไปกับคลองพระโขนงและคลองประเวศบุรีรมย์ แยกจากถนนสุขุมวิทที่ทางแยกอ่อนนุชในท้องที่แขวงพระโขนงเหนือ เขตวัฒนา ไปทางทิศตะวันออกเฉียงเหนือ ข้ามคลองบางนางจีนเข้าท้องที่แขวงอ่อนนุช เขตสวนหลวง เมื่อถึงซอยอ่อนนุช 9 จึงโค้งไปทางทิศตะวันออกเฉียงใต้ แล้วไปทางทิศตะวันออกและทิศตะวันออกเฉียงเหนือ จากนั้นตัดกับถนนศรีนครินทร์ที่ทางแยกสวนหลวง (ศรีนุช) ไปทางทิศเดิม ข้ามคลองหนองบอนเข้าท้องที่แขวงประเวศ เขตประเวศ ตัดกับถนนพัฒนาการที่ทางแยกต่างระดับอ่อนนุช-พัฒนาการ ไปทางทิศตะวันออก ตัดกับถนนเฉลิมพระเกียรติ ร.9 ที่ทางแยกประเวศ ตัดกับถนนกาญจนาภิเษก (วงแหวนรอบนอกตะวันออก) ที่ทางแยกต่างระดับอ่อนนุช และตัดกับถนนสุขาภิบาล 2 ที่ทางแยกโรงพยาบาลสิรินธร ก่อนไปสิ้นสุดที่คลองตาพุก โดยมีถนนที่ตรงต่อเนื่องไปคือถนนลาดกระบังมุ่งหน้าสู่ท้องที่แขวงลาดกระบัง เขตลาดกระบังต่อไป

ถนนอ่อนนุช เป็นถนนขนาด 4 ช่องจราจร ไม่มีเกาะกลาง ในช่วงทางแยกอ่อนนุชถึงทางแยกสวนหลวง และ 6 ช่องจราจร มีเกาะกลาง ตั้งแต่ทางแยกสวนหลวงถึงถนนลาดกระบัง

## ทางแยกที่สำคัญ

## แหล่งข้อมูลอื่น
*
อ่อนนุช
อ่อนนุช
อ่อนนุช
อ่อนนุช
ภูมิกมล ผดุงรัตน์

thumb|ภูมิกมล ผดุงรัตน์

**ภูมิกมล ผดุงรัตน์** เป็นศิลปินช่างภาพ จบการศึกษาจากมหาวิทยาลัยออริกอน สหรัฐอเมริกา เคยเป็นอาจารย์ที่สาขาศิลปะภาพถ่าย คณะศิลปะและการออกแบบ มหาวิทยาลัยรังสิต อยู่ระยะหนึ่ง เป็นผู้ก่อตั้งแกลเลอรี่ 253 ภายหลังลาออกแต่ยังเป็นอาจารย์พิเศษและเป็นกรรมการผู้ทรงคุณวุฒิในคณะกรรมการศิลปนิพนธ์ของสาขาศิลปะภาพถ่าย และสถาบันการศึกษาอื่นอีกหลายแห่ง 

## ช่วงต้นทศวรรษปี ค.ศ. 1980
เริ่มต้นจากเด็กโหลดฟิล์ม - เจ้าหน้าที่ห้องแล็บ / ห้องมืดของหนังสือพิมพ์เล็กๆ ใน Lane County, โอเรกอน แลัวขยับขึ้นมาเป็นช่างภาพประจำกองบรรณาธิการ เป็นระยะเวลาสั้นๆ ต่อมาในปลายทศวรรษ เริ่มทำงาน conceptual photography เริ่มมีงานแสดงและขายได้บ้างเล็ก ๆ น้อย ๆ

## ช่วงทศวรรษของปี ค.ศ. 1990 ถึงต้นศตวรรษที่ 21
* เคยเป็นอาจารย์ประจำภาควิชา ศิลปภาพถ่าย คณะศิลปกรรม มหาวิทยาลัยรังสิต (ระหว่างปี พ.ศ. 2537 - 2548)
* เคยร่วมเขียนหลักสูตรปริญญาตรี ศิลปบัณฑิต (มหาวิทยาลัยรังสิต) / ร่วมเขียนตำราชุดวิชาศิลปะภาพถ่ายและภาพยนตร์ 
สาขาวิชานิเทศศาสตร์ มหาวิทยาลัยสุโขทัยธรรมาธิราช (ปี พ.ศ. 2547 - 48) 
* เคยเป็น curator Gallery 253 ระหว่างปี พ.ศ. 2540 - 43 / ในบางครั้งคราว
* เป็นอาจารย์พิเศษมหาวิทยาลัยกรุงเทพ และมหาวิทยาลัยศรีนครินทรวิโรฒ
* หลังปี 2548 เป็นอาจารย์พิเศษ สาขาวิชาศิลปภาพถ่าย คณะศิลปกรรม มหาวิทยาลัยรังสิต และทำงานให้กับสำนักพิมพ์ณัฐนลิน (NATNALIN Publishing)

ภูมิกมล ผดุงรัตน์ เป็นศิลปินที่มีชีวิตจิตใจมุ่งมั่นอยู่กับงานภาพถ่าย นำเสนอผลงานในแบบศิลปภาพถ่ายหลังสมัยใหม่ (Postmodern Photography) สะท้อนภาพสังคมในยุคปัจจุบัน ที่โดดเด่นคือชุดที่มีผู้ตั้งชื่อให้ว่า "ชุดกระทำชำเรากับเนกาทิฟ" เป็นงานที่นำเนกาทิฟมาตัดต่อ สร้างสรรค์เนื้อหาเรื่องราวขึ้นมาและใช้เทคนิค Hand Colored ทำให้ได้งานสร้างสรรค์เป็นทิศทางใหม่เกิดขึ้น  มีผลงานภาพถ่ายที่โดดเด่นและเป็นต้นแบบที่เป็นแบบอย่างและแนวทางแก่ศิลปินรุ่นใหม่ ๆ หลายคน อาทิ ศิรวัชร นาคอินทนนท์ อุกฤษณ์ จอมยิ้ม และเอกลักษณ์ นับถือสุข นอกจากผลงานภาพถ่าย ภูมิกมล ผดุงรัตน์ยังเขียนบทความทางด้านการถ่ายภาพที่ให้ความรู้ และเป็นประโยชน์แก่ผู้สนใจมากมาย 
นอกเหนือจากงานทางด้านการถ่ายภาพแล้วยังสนใจทางด้านภาพยนตร์ เขียนบทภาพยนตร์ อันเป็นบทบาทใหม่อีกอย่างหนึ่งที่ภูมิกมล ผดุงรัตน์ หันมาให้ความสนใจ

## แหล่งข้อมูลอื่น
* ผลงานการเขียนบทความทางด้านประวัติการถ่ายภาพและศิลปะภาพถ่ายของภูมิกมล ผดุงรัตน์
* ผลงานภาพถ่ายของภูมิกมล ผดุงรัตน์
* http://poomkamol.blogspot.com/
* NATNALIN PUBLISHING
หมวดหมู่:นักถ่ายภาพชาวไทย
ถนนลาดกระบัง

thumb|ถนนลาดกระบัง
**ถนนลาดกระบัง** () เป็นถนนสายสำคัญสายหนึ่งของกรุงเทพมหานคร มีระยะทางทั้งหมดประมาณ 8.7 กิโลเมตร เดิมมีชื่อเรียกว่าซอยสุขุมวิท 77 (ถนนอ่อนนุช) มีจุดเริ่มต้นต่อจากถนนอ่อนนุชที่สะพานข้ามคลองตาพุก ในท้องที่แขวงลาดกระบัง เขตลาดกระบัง ไปทางทิศตะวันออก ผ่านถนนกิ่งแก้ว ถนนร่มเกล้า ทางเข้าท่าอากาศยานสุวรรณภูมิ ถนนฉลองกรุง และไปสิ้นสุดที่สะพานข้ามคลองหัวตะเข้ ซึ่งจากจุดนี้ไปก็จะเป็นถนนหลวงแพ่ง

## ทางแยก

## โครงการในอนาคต
ในอนาคตจะมีโครงการก่อสร้างทางยกระดับอ่อนนุช-ลาดกระบัง เพื่อแก้ปัญหาการจราจรที่มีความคับคั่ง โดยมีจุดเริ่มต้นจากสะพานข้ามคลองหนองคล้า ใกล้กับซอยลาดกระบัง 9/7 ยกระดับไปตามเกาะกลางของถนน ผ่านทางเข้าถนนฉลองกรุง แยกลาดกระบัง 54 ข้ามคลองหัวตะเข้เข้าสู่ถนนหลวงแพ่ง ผ่านวัดพลมานีย์ แล้วลงไปสิ้นสุดที่หน้าสำนักงานประปาสาขาสุวรรณภูมิ ของการประปานครหลวง บนถนนหลวงแพ่ง รวมระยะทาง 3.9 กิโลเมตร โดยก่อสร้างเป็นทางยกระดับขนาด 4 ช่องจราจร โดยได้เริ่มปิดการจราจรบางส่วนเพื่อก่อสร้างตั้งแต่วันที่ 16 เมษายน พ.ศ. 2564 และคาดว่าจะแล้วเสร็จในปี พ.ศ. 2566
## เหตุการณ์สำคัญ

เมื่อวันที่ 10 กรกฎาคม พ.ศ.2566 เวลา 18.00 น. ทางยกระดับอ่อนนุช-ลาดกระบัง ที่อยู่ในระหว่างการก่อสร้าง ได้เกิดการพังถล่มลงมา และได้ทับรถของประชาชนที่สัญจรอยู่ รวมถึงคนงานก่อสร้างเป็นจำนวนมาก เหตุการณ์นี้เกิดขึ้นที่บริเวณปั๊มน้ำมัน ปตท. สาขาถนนหลวงแพ่ง ไปจนถึงบริเวณด้านหน้าสรรพสินค้าโลตัส สาขาลาดกระบัง (เส้นทางขาเข้ามุ่งหน้าไปสนามบินสุวรรณภูมิ) โดยสิ่งที่ถล่มลงมา เป็นเสาตอม่อ และตัวคานรับน้ำหนักของตัวถนน จากเหตุการณ์นี้ได้สร้างความเสียเป็นจำนวนมาก ซึ่งมีผู้ได้รับบาดเจ็บจากการถูกเศษปูนถล่มลงมา 13 ราย และเสียชีวิตอีก 2 ราย นอกจากนี้ยังมีรถยนต์ถูกทับติดอยู่ในซากปูนอีกสิบคัน

## อ้างอิง

ลาดกระบัง
ลาดกระบัง
สุรพงษ์ เอี่ยมพิชัยฤทธิ์

thumb|สุรพงษ์ เอี่ยมพิชัยฤทธิ์

ผู้ช่วยศาสตราจารย์ **สุรพงษ์ เอี่ยมพิชัยฤทธิ์**  เกิดมาในตระกูลช่างภาพโดยแท้ ในปัจจุบันนี้คนในสังคมจำนวนมากที่รู้จักร้านถ่ายภาพโบราณ "ศิลป์ธรรมชาติ" ที่ตลาดร้อยปีสามชุก หลายคนเคยไปถ่ายภาพที่ร้านนี้มาแล้ว ที่ร้านถ่ายภาพโบราณนี้คือที่กำเนิดของบุคคลผู้มีนามว่า สุรพงษ์ เอี่ยมพิชัยฤทธิ์ จบการศึกษาจากสถาบันเทคโนโลยีราชมงคล วิทยาเขตเทคนิคกรุงเทพ (ปัจจุบันคือมหาวิทยาลัยเทคโนโลยีราชมงคลกรุงเทพ)

ปัจจุบัน สุรพงษ์ เอี่ยมพิชัยฤทธิ์ เป็นอาจารย์ประจำที่สาขาศิลปะภาพถ่าย คณะศิลปะและการออกแบบ มหาวิทยาลัยรังสิต มีตำแหน่งทางวิชาการเป็นผู้ช่วยศาสตราจารย์ และเป็นหัวหน้าสาขาศิลปะภาพถ่าย สุรพงษ์ เอี่ยมพิชัยฤทธิ์ เป็นผู้เชี่ยวชาญด้านการถ่ายภาพสี เชี่ยวชาญเรื่องโซนซิสเต็ม มีผลงานด้านการถ่ายภาพ
และร่วมแสดงงานกับกลุ่มศิลปินภาพถ่ายต่าง ๆ อยู่เสมอ ๆ

ความสนใจอีกด้านหนึ่งที่ผู้ช่วยศาสตราจารย์สุรพงษ์ เอี่ยมพิชัยฤทธิ์ สนใจคือการถ่ายภาพด้วยกล้องรูเข็ม สร้างกล้องรูเข็มแบบต่าง ๆ 
ขึ้นมาถ่ายภาพและมีผลงานที่ถ่ายด้วยกล้องรูเข็มเป็นจำนวนมาก นับว่าเป็นแนวทางการทำภาพศิลปะอืกแนวหนึ่ง
ที่ผู้ช่วยศาสตราจารย์สุรพงษ์ เอี่ยมพิชัยฤทธิ์ มีความถนัด

## อ้างอิง

หมวดหมู่:นักถ่ายภาพชาวไทย
หมวดหมู่:ผู้ช่วยศาสตราจารย์
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:บุคคลจากวิทยาลัยการออกแบบ มหาวิทยาลัยรังสิต
คาโฮะ

**คาโฮะ** สามารถหมายถึง

* บุคคล
** คาโฮะ (), นักแสดงชาวญี่ปุ่นซึ่งชื่อเสียงเรียงนามที่แท้จริงมิได้เป็นที่เปิดเผย
** คาโฮะ โคดะ (), นักพากย์ชาวญี่ปุ่น
** คาโฮะ มินะมิ (), นักแสดงชาวญี่ปุ่น
** คาโฮะ มิยะซะกะ (), นักวาดมังงะชาวญี่ปุ่น
** คาโฮะ ชิมะดะ (), นักร้องและนักแสดงละครเวทีชาวญี่ปุ่น
* ตัวละคร
** คาโฮะ มิซุกิ (), ตัวละครในอนิเมะแลมังงะเรื่อง *[[ซากุระ มือปราบไพ่ทาโรต์]] (Cardcaptor Sakura)*
** คาโฮะ เซะริซะวะ (), ตัวละครในวิชวลโนเวลเรื่อง *[[Natsuiro no Sunadokei|นะสึอิโระโนะซุนะโดะเก]]* (; *Hourglass of Summer*)

## ดูเพิ่ม

* คะโฮ
* กะโห้
นางิ

**นางิ** หรือ **นากิ** อาจหมายถึง

* ซันเซนอิง นางิ - ตัวละครจากการ์ตูนเรื่อง ฮายาเตะ พ่อบ้านประจัญบาน
* นากิ สปริงฟิลด์ - ตัวละครจากการ์ตูนเรื่อง คุณครูจอมเวท เนกิมะ!
* โฮมุระ นางิ - ตัวละครจากการ์ตูนเรื่อง ไม-HiME
* นางิ - ตัวละครจากการ์ตูนเรื่อง Tenchi Universe
* นางิ โซอิจิโร่ - ตัวละครจากการ์ตูนเรื่อง Tenjho Tenge
เคียว (แก้ความกำกวม)

**เคียว** สามารถหมายถึง
* เคียว - เครื่องมือทางการเกษตร
* ซามูไรดีปเปอร์ เคียว - การ์ตูนญี่ปุ่น
* เคียว (นักดนตรี) - นักดนตรีชาวญี่ปุ่น
* ฟูจิบายาชิ เคียว - ตัวละครจากเกมและการ์ตูนเรื่อง แคลนนาด
* โซมะ เคียว - ตัวละครจากการ์ตูนเรื่อง เสน่ห์สาวข้าวปั้น
ธีระ สูตะบุตร

ศาสตราจารย์ **ธีระ สูตะบุตร** (เกิด 21 ธันวาคม พ.ศ. 2484) ปัจจุบันดำรงตำแหน่งเป็นนายกสภามหาวิทยาลัยเกริก อดีตอธิการบดีมหาวิทยาลัยเกษตรศาสตร์ อดีตรัฐมนตรีว่าการกระทรวงเกษตรและสหกรณ์ ในรัฐบาลพลเอก สุรยุทธ์ จุลานนท์ เป็นเจ้าของกิจการโรงเรียนพิชญศึกษา

## ประวัติ
ธีระ เกิดเมื่อวันที่ 21 ธันวาคม พ.ศ. 2484 เป็นบุตรนายหิรัญ สูตะบุตร อดีตอธิบดีกรมสรรพากร กับนางเรณู สูตะบุตร อดีตอาจารย์ใหญ่โรงเรียนสมถวิลราชดำริ ด้านครอบครัวสมรสกับนางสุนงนาท สูตะบุตร ผู้อำนวยการโรงเรียนพิชญศึกษา มีบุตรชื่อ เด็กหญิงธนิดา สูตะบุตร (เสียชีวิตตั้งแต่ 3 ขวบ), หรินทร์ สูตะบุตร อุปนายกสมาคมนักเรียนทุนรัฐบาลไทย, ธีร์ภัทร สูตะบุตร อดีตผู้ช่วยรองนายกรัฐมนตรี ซึ่งเสียชีวิตในวันที่ 9 กุมภาพันธ์ พ.ศ. 2561, ธนัย สูตะบุตร รองผู้อำนวยการโรงเรียนพิชญศึกษา และนายธีรทัศ สูตะบุตร

## การศึกษา
ธีระ สำเร็จการศึกษาจากโรงเรียนอัสสัมชัญ สำเร็จการศึกษาระดับปริญญาตรีจากมหาวิทยาลัยเกษตรศาสตร์ และได้รับทุนรัฐบาลไปศึกษาต่อที่ประเทศสหรัฐอเมริกา กระทั่งสำเร็จการศึกษาระดับปริญญาเอก สาขา Plant Pathology จากมหาวิทยาลัยแคลิฟอร์เนีย

ในปี พ.ศ. 2560 ธีระ ได้รับปริญญาปรัชญาดุษฎีบัณฑิตกิตติมศักดิ์ (นวัตกรรมและเทคโนโลยีการเกษตร) จากมหาวิทยาลัยเทคโนโลยีราชมงคลอีสาน

## การทำงาน
ธีระ ได้รับราชการเป็นอาจารย์ที่ ภาควิชาโรคพืช คณะเกษตร มหาวิทยาลัยเกษตรศาสตร์ ในปี พ.ศ. 2511 และได้รับการเลื่อนตำแหน่งตามลำดับ โดยได้ดำรงตำแหน่ง ศาสตราจารย์ ตั้งแต่ปี พ.ศ. 2534 ในช่วงระหว่างปี พ.ศ. 2539 ถึง พ.ศ. 2545 ธีระ ได้ดำรงตำแหน่งอธิการบดีมหาวิทยาลัยเกษตรศาสตร์ อย่างต่อเนื่องถึงกว่า 6 ปี กระทั่งเกษียณอายุราชการเมื่อวันที่ 30 กันยายน พ.ศ. 2545 ในระหว่างที่ดำรงตำแหน่งอธิการ ธีระ ได้รับตำแหน่งประธานกรรมการบริหารกีฬามหาวิทยาลัยแห่งประเทศไทย และได้เป็นผู้ที่มอบปริญญาดุษฎีบัณฑิตกิตติมศักดิ์ให้กับไทเกอร์ วูดส์ ถึงโรงแรมที่พักด้วยตัวเอง

ภายหลังเหตุการณ์รัฐประหาร 19 กันยายน พ.ศ. 2549 ธีระ ในวัย 65 ปีได้รับเชิญเข้าร่วมรัฐบาลพล.อ.สุรยุทธ์ จุลานนท์ โดยได้ดำรงตำแหน่งรัฐมนตรีว่าการกระทรวงเกษตรและสหกรณ์

ภายหลังพ้นตำแหน่งรัฐมนตรีแล้ว ธีระ ได้กลับไปบริหารกิจการโรงเรียนเอกชนในย่านปากเกร็ดเป็นประธานโรงเรียนพิชญศึกษา ของตนเองโดยไม่ยุ่งเกี่ยวกับการเมือง

## เครื่องราชอิสริยาภรณ์

## อ้างอิง

หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะเกษตรศาสตร์
หมวดหมู่:อธิการบดีมหาวิทยาลัยเกษตรศาสตร์
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลอีสาน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากสถาบันเทคโนโลยีแห่งอโยธยา
มูลนิธิซอฟต์แวร์เสรี

right|300px
**มูลนิธิซอฟต์แวร์เสรี** (, ชื่อย่อ: FSF) เป็นองค์กรไม่แสวงหากำไรที่ก่อตั้งโดย ริชาร์ด สตอลล์แมน เมื่อวันที่ 4 ตุลาคม พ.ศ. 2528 (ค.ศ. 1985) เพื่อสนับสนุนแนวทางซอฟต์แวร์เสรี มีจุดประสงค์ต้องการให้สามารถเผยแพร่และแก้ไขซอฟต์แวร์คอมพิวเตอร์ได้โดยปราศจากข้อจำกัดใดๆ มูลนิธินี้จดทะเบียนในรัฐแมสซาชูเซตส์ สหรัฐอเมริกา

ตั้งแต่เริ่มก่อตั้งจนถึงราวกลางคริสต์ทศวรรษที่ 1990 ทุนส่วนใหญ่ของมูลนิธินำไปใช้จากนักพัฒนามาเขียนซอฟต์แวร์เสรีสำหรับโครงการกนู แต่นับจากกลางคริสต์ทศวรรษที่ 1990 เป็นต้นมา พนักงานและอาสาสมัครของมูลนิธิส่วนใหญ่ทำงานด้านกฎหมาย และปัญหาทางโครงสร้างของแนวทางซอฟต์แวร์เสรีและชุมชนของซอฟต์แวร์เสรี

เพื่อให้สอดคล้องกับเป้าหมาย คอมพิวเตอร์ของมูลนิธิทุกเครื่องใช้แต่ซอฟต์แวร์เสรีเท่านั้น

## อ้างอิง
* 

## ดูเพิ่ม
* โครงการกนู

## แหล่งข้อมูลอื่น
* เว็บไซต์ของมูลนิธิซอฟต์แวร์เสรี

หมวดหมู่:ซอฟต์แวร์เสรี
ซอฟต์แวร์เสรี
เฟี้ยว์ฟ้าว สุดสวิงริงโก้

**เฟี้ยวฟ้าว สุดสวิงริงโก้** หรือชื่อเดิม **อชิตะ สิกขมานา**, **อชิตะ วุฒินันท์สุระสิทธิ์**, **อชิตะ ธนาศาสตนันท์**, **หนูอิมอิม ก้าวมหัศาจรรย์** ตามลำดับ ชื่อเล่นว่า **อิม** และเป็นที่รู้จักในชื่อ **อิม อชิตะ** (เกิด 27 มีนาคม พ.ศ. 2525) เป็นนักแสดงและพิธีกรหญิงชาวไทย  

เฟี้ยวฟ้าวเกิดที่อำเภอฝาง จังหวัดเชียงใหม่ เป็นบุตรคนเล็กจากทั้งหมดสองคนของโชคชัย วุฒินันท์สุระสิทธิ์ เป็นชาวไทยเชื้อสายจีน กับชโรชินี สิกขมานา เป็นลูกครึ่งเนปาลกับพม่า และมีพี่ชายชื่อฟ้าว์เฟี้ยว สุดสวิงริงโก้ (ชื่อเดิม อิชยะ สิกขมานา) จบการศึกษาชั้นมัธยมศึกษาที่โรงเรียนยุพราชวิทยาลัย และศึกษาต่อที่สถาบันราชภัฏเชียงใหม่  เริ่มเข้าสู่วงการบันเทิงจากการประกวดดัชชี่บอยแอนด์เกิร์ล ได้รองอันดับ 1 ดัชชี่เกิร์ลปี 2001

## ผลงาน
### ละครโทรทัศน์

### ผลงานภาพยนตร์

### มิวสิกวิดีโอ
* "ฉันอยู่ตรงนี้" − แบล็คเฮด
* "ไม่อยากทำให้ลำบากใจ" − บูโดกัน
* "เนื้อ" − สามช่าพั้งค์
* "คิดอะไรก็ไม่รู้" − ณฐิชา ทะวะลัย

### พิธีกร
* *เปรี้ยวหวานมันเผา*
* *ยุทธการบันเทิง*
* *ระเบิดเถิดเทิง* (พิธีกรภาคสนาม) 
* *วันหยุดสุดขีด*
* *CEO ซี้ปึ้ก*
* *Impossible*
* *มิสคันทรีเกิร์ลไทยแลนด์* (พิธีกรภาคสนาม)
* *ซัดโฮ้ก*
* *โป๊ะป๊ะนัตโตะ*
* *สดๆบทไม่มี ตีสนิท*

### ซิตคอม
* บางรักซอย 9 (รับเชิญ) ตอน "คนเห็นผี" (2550) (ช่อง 9)
* เฮง เฮง เฮง (รับเชิญ) ตอน "อารมณ์ อาถรรพ์ อาหมวย" (2550) (ช่อง 3)
* ศึกรักข้ามรั้ว (รับเชิญ) ตอน "หนุมานเปิดหมวก" (2561) (ช่องวัน 31)
* เสือ ชะนี เก้ง (รับเชิญ) (ช่องวัน 31)
** ตอน "ปลอกหมอน กลอน และดาว" (2561)
** ตอน "เธอผู้ไม่แพ้ (เหรอ?)" (2562)
** ตอน "ดาวจะสู้" (2563)

## รางวัล
* คมชัดลึก อวอร์ด ครั้งที่ 2 สาขาผู้แสดงสมทบหญิงยอดเยี่ยม จากภาพยนตร์เรื่อง *[[ชัตเตอร์ กดติดวิญญาณ]]*

## อ้างอิง

## แหล่งข้อมูลอื่น
* อชิตะ สิกขมานา nangdee.com
* "อิม-อชิตะ"โต้ซุ่มวิวาห์! ลั่นเปลี่ยนนามสกุลใหม่แค่ถือเคล็ด
* 
* ยอมใจความแปลก!! หนูอิมอิม ก้าวมหัศาจรรย์ เปลี่ยนชื่อใหม่อีกแล้ว!!
*  

หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงจากจังหวัดเชียงใหม่
หมวดหมู่:บุคคลจากอำเภอฝาง
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายเนปาล
หมวดหมู่:ชาวไทยเชื้อสายพม่า
สงครามสืบราชบัลลังก์สเปน

**สงครามสืบราชบัลลังก์สเปน** () (ค.ศ. 1702–ค.ศ. 1714) ซึ่งรวมทั้งสงครามพระนางแอนน์ (Queen Anne's War) ใน ทวีปอเมริกาเหนือเป็นสงครามครั้งสำคัญครั้งหนึ่งของทวีปยุโรปเกี่ยวกับปัญหาการสืบสันติวงศ์ของบัลลังก์สเปน ซึ่งเป็นผลให้มีการเปลี่ยนความสมดุลทางอำนาจในยุโรป ผู้เป็นผู้นำทางทหารที่สำคัญ ๆ ในสงครามครั้งนี้ก็ได้แก่โคลด ลุยส์ เฮคเตอร์ แห่งวิลลาร์ส, เจมส์ ฟิทซเจมส์ ดยุกแห่งเบอร์วิก, จอห์น เชอร์ชิล ดยุกแห่งมาร์ลบะระ และเจ้าชายเออแฌนแห่งซาวอย

ในปี ค.ศ. 1700 พระเจ้าการ์โลสที่ 2 แห่งสเปนสวรรคตและทรงทิ้งทุกสิ่งทุกอย่างให้ดยุกแห่งอองชู พระนัดดาในพระเจ้าหลุยส์ที่ 14 แห่งฝรั่งเศส และผู้กลายมาเป็นพระเจ้าเฟลีเปที่ 5 แห่งสเปน สงครามจึงค่อย ๆ ประทุขึ้นโดยจักรพรรดิเลโอโปลด์ที่ 1 แห่งโรมันอันศักดิ์สิทธิ์ ราชวงศ์ฮับส์บูร์ก ทรงต่อสู้เพื่อรักษาบัลลังก์สเปนไว้กับฮับส์บูร์ก เมื่อพระเจ้าหลุยส์ที่ 14 เริ่มขยายดินแดนอย่างรวดเร็ว ประเทศอื่น ๆ ในยุโรปโดยเฉพาะราชอาณาจักรอังกฤษ โปรตุเกส และเนเธอร์แลนด์จึงเข้าร่วมเป็นพันธมิตรกับจักรวรรดิโรมันอันศักดิ์สิทธิ์เพื่อต่อต้านฝรั่งเศส รัฐอื่น ๆ เข้าร่วมในสงครามต่อต้านฝรั่งเศสและสเปนเพื่อจะหวังที่ได้ดินแดนเพิ่ม หรือเพื่อป้องกันการเสียดินแดนที่ครองอยู่  สงครามไม่จำกัดอยู่แต่ในยุโรปเท่านั้นแต่ในทวีปอเมริกาเหนือซึ่งรู้จักระหว่างชาวอาณานิคมอังกฤษในนามว่า “สงครามพระราชินีนาถแอนน์” และจากทหารคอร์แซรส์และโจรสลัดหลวง (privateers) ตามแนวสเปน (Spanish Main) — แนวฝั่งทะเลของสเปนในทวีปอเมริกาเหนือตั้งแต่บริเวณริมฝั่งรัฐฟลอริดาปัจจุบันเรื่อยลงไปทางเม็กซิโกลงไปจนถึงทางตอนเหนือของทวีปอเมริกาใต้ มีการประมาณการว่ายอดผู้เสียชีวิตในสงครามครั้งนี้อาจสูงถึง 400,000 คน

## สนธิสัญญา
สงครามสงบลงด้วยการลงนามในสนธิสัญญาอูเทร็คท์เมื่อวันที่ 11 เมษายน ค.ศ. 1713 และ การประชุมราสชตัทครั้งที่ 1 ค.ศ. 1714 (First Congress of Rastatt 1714) ผลจากสงครามคือพระเจ้าเฟลีเปที่ 5 ยังคงเป็นพระเจ้าแผ่นดินสเปนแต่ถูกยกเลิกสิทธิในการสืบราชบัลลังก์ฝรั่งเศสซึ่งเป็นการป้องการการรวมตัวระหว่างราชอาณาจักรสเปนและฝรั่งเศส ออสเตรียไดัรับดินแดนที่เคยเป็นของสเปนในอิตาลีและเนเธอร์แลนด์ทั้งหมด ความมีอิทธิพลเหนือกว่า (Hegemony) ประเทศใด ๆ ในยุโรปของฝรั่งเศสต่อยุโรปก็สิ้นสุดลงและปรัชญาการสร้างความสมดุลทางอำนาจ (balance of power) กลายมาเป็นส่วนหนึ่งของความสัมพันธ์ระหว่างประเทศซึ่งกล่าวถึงในสนธิสัญญาอูเทรชท์

## อ้างอิง

## ดูเพิ่ม
* ประวัติศาสตร์ฝรั่งเศส
* ประวัติศาสตร์ออสเตรีย
* ประวัติศาสตร์อังกฤษ
* จอห์น เชอร์ชิล ดยุกแห่งมาร์ลบะระ


สเปน
สงครามสืบราชบัลลังก์สเปน
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับราชาธิปไตยฮาพส์บวร์ค
หมวดหมู่:ความขัดแย้งในระดับโลก
หมวดหมู่:สงครามในคริสต์ทศวรรษ 1700
หมวดหมู่:สงครามในคริสต์ทศวรรษ 1710
พระเจ้าจอร์จที่ 4 แห่งสหราชอาณาจักร

**พระเจ้าจอร์จที่ 4 แห่งสหราชอาณาจักร** () (12 สิงหาคม ค.ศ. 1762 – 26 มิถุนายน ค.ศ. 1830) เป็นพระเจ้ากรุงสหราชอาณาจักรบริเตนใหญ่และไอร์แลนด์สมัยราชวงศ์ฮันโนเฟอร์ และพระเจ้ากรุงฮันโนเฟอร์ ระหว่างวันที่ 29 มกราคม ค.ศ. 1820 จนสวรรคตเมื่อวันที่ 26 มิถุนายน ค.ศ. 1830

พระเจ้าจอร์จที่ 4 เสด็จพระราชสมภพเมื่อวันที่ 12 สิงหาคม ค.ศ. 1762 ที่พระราชวังวินด์เซอร์ บาร์คเชอร์ สหราชอาณาจักร เป็นพระราชโอรสในพระเจ้าจอร์จที่ 3 กับพระนางชาร์ล็อทเทอ เสกสมรสกับคาโรลีเนอแห่งเบราน์ชไวค์-ว็อลเฟินบึทเทิล 

ระหว่างที่พระราชบิดาประชวรหนักจากโรคที่ขณะนั้นไม่ทราบสาเหตุที่คล้ายกับโรคจิต แต่ในปัจจุบันเชื่อกันว่าทรงเป็นโรคพอร์ฟิเรีย (porphyria)  เจ้าชายจอร์จจึงเป็นผู้สำเร็จราชการแทนพระองค์เป็นเวลา 9 ปี เรียกว่าที่สมัยรีเจนซี จนพระเจ้าจอร์จที่ 3 เสด็จสวรรคตเมื่อปี ค.ศ. 1820 และเป็นปีที่ได้รับชัยชนะในสงครามนโปเลียน

พระเจ้าจอร์จที่ 4 เป็นพระมหากษัตริย์ที่ดื้อรั้นและมักจะทรงเข้ายุ่งเกี่ยวทางการเมืองโดยเฉพาะการเพิ่มเสรีภาพให้แก่โรมันคาทอลิก แต่ไม่เท่าพระราชบิดา เกือบตลอดสมัยที่ทรงเป็นผู้สำเร็จราชการแทนพระองค์และสมัยที่ครองราชย์ ผู้ที่ควบคุมรัฐบาลในฐานะนายกรัฐมนตรีสหราชอาณาจักรคือโรเบิร์ต เจ็นคินสัน เอิร์ลแห่งลิเวอร์พูลที่ 2

พระเจ้าจอร์จที่ 4 เป็นที่รู้จักในประวัติศาสตร์ในการที่ทรงใช้ชีวิตอย่างฟุ่มเฟือยตลอดพระชนม์ชีพ ในปี ค.ศ. 1797 ทรงมีน้ำหนักถึง 17 สโตน (111 กิโลกรัม หรือ 245 ปอนด์)  ในปี ค.ศ. 1824 เครื่องรัดพระองค์ (corset) ต้องทำสำหรังรอบเอว 50 นิ้ว (127 เซนติเมตร)  พระเจ้าจอร์จที่ 4 ไม่ทรงมีความสัมพันธ์ที่ดีนักกับพระราชบิดาและพระมเหสีผู้ที่ทรงห้ามมิให้เข้าพิธีราชาภิเษกของพระองค์  ในระหว่างรัชสมัยของพระองค์ทรงจ้างให้สถาปนิกจอห์น แนช ให้สร้างวังหลวงhttp://commons.wikimedia.org/wiki/Image:Brighton_Royal_Pavilion.jpg (Royal Pavilion) ที่หรูหราแบบจินตนาการที่ไบรทตันเมืองริมทะเลทางใต้ของอังกฤษ และบูรณะพระราชวังบัคคิงแฮม และเซอร์เจฟฟรี ไวแอ็ทวิลล์ให้บูรณะปฏิสังขรณ์พระราชวังวินด์เซอร์ และทรงมีอิทธิพลในการก่อตั้งพิพิธภัณฑ์วิจิตรศิลป์แห่งชาติแห่งลอนดอน และ ราชวิทยาลัยแห่งลอนดอน (King's College London)

## พระราชอิสริยยศ
* 12–19 สิงหาคม 1762: *ฮิส[[รอยัลไฮเนส]]* ดยุกแห่งคอร์นวอลล์ (*His Royal Highness The Duke of Cornwall*)
** 12–19 สิงหาคม 1762: *ฮิสรอยัลไฮเนส* ดยุกแห่งรอธซี (*His Royal Highness The Duke of Rothesay*)
* 19 สิงหาคม 1762 – 29 มกราคม 1820: *ฮิสรอยัลไฮเนส* เจ้าชายแห่งเวลส์ (*His Royal Highness The Prince of Wales*)
* 5 กุมภาพันธ์ 1811 – 29 มกราคม 1820: *ฮิสรอยัลไฮเนส* เจ้าชายผู้สำเร็จราชการแทนพระองค์ (*His Royal Highness The Prince Regent*)
* 29 มกราคม 1820 – 26 มิถุนายน 1830: พระเจ้ากรุงเกรตบริเตนแลไอร์แลนด์อันรวมกัน (*His Majesty The King of the United Kingdom*)
** 29 มกราคม 1820 – 26 มิถุนายน 1830: พรเจ้ากรุงฮันโนเฟอร์ (*His Majesty The King of Hanover*)

## พงศาวลี




## อ้างอิง

## ดูเพิ่ม
* สหราชอาณาจักร

## แหล่งข้อมูลอื่น

หมวดหมู่:พระมหากษัตริย์สหราชอาณาจักร
หมวดหมู่:พระมหากษัตริย์อังกฤษ
หมวดหมู่:พระมหากษัตริย์สกอตแลนด์
หมวดหมู่:บุคคลจากเวสต์มินสเตอร์
หมวดหมู่:พระมหากษัตริย์ฮันโนเฟอร์
หมวดหมู่:มกุฎราชกุมารแห่งฮันโนเฟอร์
หมวดหมู่:ราชวงศ์ฮันโนเฟอร์
หมวดหมู่:รัชทายาทสหราชอาณาจักร
หมวดหมู่:เจ้าชายแห่งเวลส์
หมวดหมู่:ดยุกแห่งคอร์นวอลล์
หมวดหมู่:ไนต์ออฟเดอะการ์เตอร์
หมวดหมู่:สมัยจอร์เจียน
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 3 แห่งสหราชอาณาจักร
รูปสามเหลี่ยมหน้าจั่ว

ในทางเรขาคณิต **รูปสามเหลี่ยมหน้าจั่ว** ( ) คือสามเหลี่ยมที่มีด้านสองด้านยาวเท่ากัน และมุมสองมุมมีขนาดเท่ากัน บางครั้งอาจระบุว่ามีด้านสองด้านยาวเท่ากันพอดี

การศึกษาทางคณิตศาสตร์เกี่ยวกับสามเหลี่ยมหน้าจั่วมีมาตั้งแต่สมัยคณิตศาสตร์อียิปต์โบราณและคณิตศาสตร์บาบิโลน สามเหลี่ยมหน้าจั่วถูกนำมาใช้เป็นลวดลายตกแต่งมาตั้งแต่สมัยโบราณ และปรากฏให้เห็นบ่อยครั้งในงานสถาปัตยกรรมและการออกแบบ เช่น ในส่วนหน้าจั่วและหลังคาจั่วของอาคาร

## อ้างอิง

## เอกสารอ้างอิง

*
*
*
*
*
*
*
*
*
*
*
*
*
*. See in particular p. 111.
*
*
*
*
*
*
*; Dover reprint, 1956, 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*.
*
*
*

## แหล่งข้อมูลอื่น
*

หมวดหมู่:รูปสามเหลี่ยม
ตะกรุด

**ตะกรุด** เป็นหนึ่งในเครื่องรางของขลังที่ผูกพันกับคติความเชื่อในสังคมไทยมาช้านาน เพื่อความเข้มขลัง ศักดิ์สิทธิ์ ดีในทางแคล้วคลาด คงกระพันชาตรี ป้องกันภยันตราย ภัยพิบัติทั้งปวง รวมทั้งด้านเมตตามหานิยม ค้าขาย โชคลาภ กลับดวง พลิกชะตา เลื่อนยศ ร้ายกลายเป็นดี ฯลฯ ตะกรุดได้ถูกสร้างโดยอ้างถึงพุทธานุสติ ธรรมานุสติ สังฆานุสติ เพราะหากทำวัตถุบูชาเป็นรูปพระพุทธเจ้าแล้ว เมื่อนำไปในสถานที่ต่าง ๆ เช่น สนามรบ อาจจะไม่บังควร

ตะกรุดทำมาจากวัสดุต่าง ๆ ตามตำราของครูบาอาจารย์แต่ละท่าน แต่ที่พบโดยทั่วไปจะเป็นการนำโลหะแผ่นบางๆ อาจจะเป็น ทองคำ เงิน นาก ตะกั่ว หรือโลหะผสมอื่น ๆ มาลงอักขระเลขยันต์ด้วยเหล็กจารแสดงความหมายที่แตกต่างกันออกไป แล้วม้วนให้เป็นท่อกลมโดยมีช่องว่างตรงแกนกลางสำหรับร้อยเชือกติดตัว อาจนำมาหลอมรวมกันแล้วทำเป็นตะกรุดหล่อโบราณ ทำจากรางน้ำฝน ทำจากกาน้ำ ทำจากใบลาน ตัดเป็นแผ่นก่อนแช่น้ำแล้วนำมาม้วนเป็นท่อกลม ทำจากหนังสัตว์ เช่น หนังเสือ หนังหน้าผากเสือ หนังงู หนังเสือดาว หนังลูกวัวอ่อนตายในท้องแม่ หรือจากกระดูกสัตว์ ตะกรุดกระดูกช้าง ตะกรุดจากเขาวัวเผือก หรือจากไม้มงคลต่างๆ เช่น ไม้ไผ่ ซึ่งมีทั้งไผ่ตันและไผ่รวก ไม้คูน ไม้ขนุน ตะกรุดส่วนใหญ่ที่เป็นโลหะ จะมีความเชื่อที่แตกแขนงออกไปอีก เช่น ถ้าเป็นตะกรุดที่ต้องการให้เกิดผลทางด้านเมตตา มักจะทำโดยใช้แผ่นทองหรือแผ่นเงิน ตะกรุดที่ต้องการให้เกิดผลทางคงกระพัน จะใช้แผ่นทองแดง ตะกรุดที่ต้องการให้เกิดผลทางด้านแคล้วคลาด มักจะใช้แผ่นตะกั่ว เป็นต้น

รูปแบบของตะกรุดก็มีพัฒนาการเรื่อยมาจากดอกใหญ่หนาสำหรับการออกศึกสงคราม ก็ค่อย ๆ ลดขนาดลง บางทีก็จัดทำเป็นดอกเล็ก ๆ ในลักษณะเครื่องรางติดตัวหรือสามารถตอกฝังเข้าไปในร่างกายได้ ปัจจุบันก็มีรูปแบบใหม่ขึ้นมาโดยทำมาจากปลอกลูกปืน อาศัยนัยว่า แม่ไม่ฆ่าลูก แล้วอาจจะถักด้วยเชือก ด้ายมงคล พอกด้วยผงยาจินดามณี แล้วนำไปจุ่มหรือชุบรักปิดทองตามตำรา ตะกรุดใช้บูชาอยู่ 2 แบบ คือใช้คล้องคอ หรือใช้คาดเอว โดยดอกตะกรุดจะขนานกันไปในแนวนอน ตะกรุดหากเป็นดอกเดียว เรียกว่า *ตะกรุดโทน* หากเป็นสองดอกจะเป็น *ตะกรุดแฝด* หรือเป็นโลหะสามชนิดเรียกว่า *ตะกรุดสามกษัตริย์* หาก 16 ดอกเรียกว่า *ตะกรุดโสฬส* ดังจะเห็นได้จากพระบรมรูปสมเด็จพระนเรศวรมหาราช ในมหาวิทยาลัยนเรศวร จังหวัดพิษณุโลก คล้องไว้ด้วยตะกรุดดอกใหญ่ เรียงเป็นแนวยาวพาดพระอังสะ ในลักษณะการเฉียงลงถึงบั้นพระองค์ มีสายตะกรุด 16 ดอก คล้องเป็นแนวยาวทั้งด้านหน้าและด้านหลัง ซึ่งพระองค์ทรงสะพาย 2 เส้น

หมวดหมู่:วัตถุมงคล
หมวดหมู่:เครื่องราง
เวียงโบราณเวียงลอ

**เวียงโบราณเวียงลอ** ตั้งอยู่ที่ตำบลลอ อำเภอจุน จังหวัดพะเยา สันนิษฐานว่าเคยเป็นเมืองโบราณขนาดใหญ่ มีอายุราว 1500-1600 ปีตามหลักฐานศิลาจารึกและพระพุทธรูปหินทราย ที่ขุดพบในตัวเมืองโบราณเวียงลอภายในคูเมือง กำแพงเมือง พบโบราณสถาน ประมาณ 10 แห่ง และพบซากโบราณสถาน นอกคูเมือง-กำแพงเมืองอีกประมาณ 40 แห่งที่สำคัญ คือ มีวัดร้างอยู่มากมาย พระธาตุและวัดเก่าแก่ คือวัดศรีปิงเมือง และใกล้เวียงลอยังเป็นจุดที่ลำน้ำจนไหลลงน้ำแม่อิง  ด้วยเหตุนี้จึงเรียกบริเวณนี้เรียกว่า "สบอิง"

## โบราณสถาน
เวียงลอ ได้รับการบูรณปฏิสังขรณ์โดยกรมศิลปากร พบโบราณสถานภายในเวียงกว่า 10 แห่ง นอกเวียง 33 แห่ง ปัจจุบันโบราณสถานเวียงลอที่ได้ดำเนินการขุดแต่งและบูรณะไปแล้วทั้งสิ้น 16 แห่ง คือ
#วัดศรีปิงเมือง
# วัดพระเจ้าเข้ากาด
# วัดมะม่วงแก้มแดง
# วัดพระธาตุหนองห้า
# กู่พระแก้ว
# วัดพระธาตุบุนนาค
# วัดเวียงป่าสัก
# วัดท่าแฉะ
# กู่ล้อมธาตุ
# วัดกู่บวกกู่
# กู่หนองผำ
# วัดศรีชุม
# กู่เกือกม้า
# วัดสารภี
# กู่ขะจ้าว
# โบราณสถานใกล้วัดศรีปิงเมือง
## กำแพงเมือง
เวียงลอ พบกำแพงเมืองสองชั้น

# กำแพงเมืองชั้นใน สร้างขึ้นในช่วงพุทธศตวรรษที่ 19-20 สร้างขึ้นโดยขุดดินจากคูเมืองไปสร้างเป็นคันดิน แล้วก่ออิฐล้อมรอบ พบพร้อมกับภาชนะดินเผาจากเตาต่าง ๆ ของล้านนา อายุราวพุทธศตวรรษที่ 19-20
# กำแพงเมืองชั้นนอก สร้างขึ้นในช่วงหลังพุทธศตวรรษที่ 20-21 เป็นการก่อสร้างเฉพาะจุด พบภาชนะดินเผาจากเตาต่าง ๆ ของล้านนาภายในท้องคู อายุราวพุทธศตวรรษที่ 20-21

## โครงกระดูกมนุษย์
สำนักศิลปากรที่ 7 น่าน (ปัจจุบันคือ สำนักศิลปากรที่ 7 เชียงใหม่) ได้ดำเนินทางโบราณคดี ขุดแต่งโบราณสถานทางแนวกำแพงเมืองพื้นที่ทิศตะวันตกเฉียงใต้ ทำให้พบโครงกระดูกมนุษย์ 3 โครง กะโหลก 1 กะโหลก ภายหลังได้ทำการขุดค้นเพิ่มเติม พบหลุมฝังศพเพิ่มอีก 6 หลุม รวมเป็น 10 หลุม

ลักษณะการฝังศพ จะฝังศพแบบนอนหงาย เหยียดยาว หันศีรษะไปทางทิศตะวันออก พบพร้อมภาชนะดินเผา เครื่องมือหิน เครื่องมือเหล็ก (เช่น มีด หอก ขวานหรือสิ่ว เป็นต้น) แวดินเผา เครื่องประดับ (เช่น กำไลสำริด ลูกปัดหินคาร์เนเลียน, ลูกปัดแก้วที่รู้จักกันในชื่อ “ลูกปัดลมสินค้า (Trade-Wind Breads)” หรือลูกปัดทวาราวดี) อยู่ภายในแต่ละหลุม โดยมีปริมาณสิ่งของเครื่องใช้ฝังร่วมกับร่างผู้ตายต่างกัน ในทั้งปริมาณและความหลากหลาย อาจแสดงถึงความแตกต่างทางสถานะสังคมหรือเศรษฐกิจ

สำนักศิลปากรที่ 7 เชียงใหม่ได้ส่งตัวอย่างเครื่องใช้ฝังร่วมกับร่างผู้ตายไปหาค่าอายุทางวิทยาศาสตร์ ในปี 2560 ด้วยวิธีกำหนดอายุด้วยวิธีเรืองแสงความร้อน (Thermoluminescence) 10 ตัวอย่าง ได้อายุระหว่าง 600-1050 ปีมาแล้ว เทียบเท่ากับประมาณพุทธศตวรรษที่ 16 – 20 เรียงตามอายุได้ดังนี้

## อ้างอิง
หมวดหมู่:โบราณสถานในจังหวัดพะเยา
หมวดหมู่:เวียงโบราณ
หมวดหมู่:สิ่งก่อสร้างในอำเภอจุน
หน่วยพิทักษ์ป่าห้วยชมพู-ผาเทวดา

**หน่วยพิทักษป่าที่ วล.2 (ห้วยชมภู)** เป็นหน่วยพิทักษ์สังกัดเขตรักษาพันธุ์สัตว์ป่าเวียงลอ ตั้งอยู่ที่ ต.สันโค้ง อ.ดอกคำใต้ ห่างจากตัวอำเภอประมาณ 11 กม.ได้กำหนดเส้นทางเดินทางไกลและผจญภัยเนื่องจากลักษณะภูมิประเทศเป็นภูเขาสูงผาชัน ทอดยาวจากทิศเหนือไปทิศใต้ ตลอดเส้นทางจะพบเห็นสภาพป่า 3ชนิดคือ ป่าเต็งรัง  ป่าเบญจพรรณ  และป่าดิบแห้ง รวมทั้งน้ำตกห้วยชมพู  และถ้ำน้อยใหญ่ที่สวยงามเรียงรายตามเทือกเขาผาเทวดา

หมวดหมู่:สถานที่ท่องเที่ยวในประเทศไทย
ปฏิทินจันทรคติ

**ปฏิทินจันทรคติ** (อังกฤษ: lunar calendar) ใช้เรียกรูปแบบการใช้ปฏิทินรูปแบบหนึ่ง โดยใช้ดิถีของดวงจันทร์เพื่อบอกข้างขึ้นข้างแรมบอกเดือน ซึ่งในปัจจุบันระบบปฏิทินที่ใช้รูปแบบนี้ได้เปลี่ยนมาใช้ในรูปแบบปฏิทินสุริยจันทรคติแทนที่ โดยส่วนของจันทรคติใช้งานเฉพาะอ้างอิงวันสำคัญทางศาสนา หรือเทศกาลฉลองตามประเพณีดั้งเดิม เช่น ปฏิทินจีน ปฏิทินฮิบรู ปฏิทินฮินดู

ปฏิทินจันทรคติในหนึ่งเดือนจะนับตามการโคจรรอบโลกของดวงจันทร์ ซึ่งประมาณ 29.5วัน ซึ่งในหนึ่งปีจะแบ่งเป็น 12 เดือนซึ่งมีทั้งหมด 354 วัน โดยวันจะน้อยกว่าปฏิทินสุริยคติ 10 วันเศษ ซึ่งเมื่อถึงปีที่จำนวนวันที่เกินมาครบประมาณ 26.5 วันเศษ จะมีการเพิ่มเดือนเข้ามาอีกหนึ่งเดือน ซึ่งทำให้ปีนั้นมี 384 วัน ตัวอย่างเช่นในปฏิทินจันทรคติไทย จะเรียกว่าอธิกมาส โดยจะเพิ่มเดือน 8 เข้ามาอีกหนึ่งเดือนซึ่งเรียกว่า เดือน 8/8 (หรือ 8-8 หรือ 88 ก็เขียน) โดยในปีนั้นจะมี 13 เดือน ในปีที่ 3, 6, 9, 11, 14, 17 และ 19

ในปีทางจันทรคติ จะมี 12 เดือน ได้แก่ เดือนอ้าย เดือนยี่ เดือนสาม เดือนสี่ เดือนห้า เดือนหก เดือนเจ็ด เดือนแปด เดือนเก้า เดือนสิบ เดือนสิบเอ็ด เดือนสิบสอง โดยเดือนคู่จะมี 30 วัน คือวันขึ้น 1 ค่ำ ถึง วันขึ้น 15 ค่ำ และวันแรม 1 ค่ำ ถึง วันแรม 15 ค่ำ ส่วนเดือนคี่มี 29 วัน คือวันขึ้น 1 ค่ำ ถึง วันขึ้น 15 ค่ำ และวันแรม 1 ค่ำ ถึง วันแรม 14 ค่ำ นอกจากนี้ยังมีบางปีที่มีวันแรม 15 ค่ำ เดือน 7 เรียกว่าอธิกวาร โดยจะมีในปีที่ 6, 12, 17, 22, 28, 33 และ 38 ทั้งนี้ เพื่อให้เดือนแต่ละเดือนมีค่าเฉลี่ยของวันในเดือนเข้าใกล้ 29.530588 วันมากที่สุด

## ดูเพิ่ม
* ปฏิทินสุริยคติ
* ปฏิทินสุริยจันทรคติ
* เวลามาตรฐานไทย

## แหล่งข้อมูลอื่น

หมวดหมู่:ปฏิทิน
ริค มากราโม จูเนียร์

**ริค มากราโม จูเนียร์** () หรือ เรนาโต มากราโม นักมวยสากลชาวฟิลิปปินส์ เกิดเมื่อ 6 พฤศจิกายน พ.ศ. 2504 สถิติการชก 61 ครั้ง ชนะ 34 (น็อค 9) เสมอ 5 แพ้ 22 
## ประวัติ
ริค มากราโม จูเนียร์ขึ้นชกมวยสากลอาชีพครั้งแรกเมื่อ 28 กุมภาพันธ์ พ.ศ. 2525 ชนะน็อค แมนนี่ โอกายอน ยก 1 จากนั้นก็ขึ้นชกชนะเป็นส่วนใหญ่ เคยชกชนะ แดน เนียเตส นิค เซียนทอย ผลัดแพ้ชนะกับไฮเม่ อาลีควิน และเคยชกแพ้แมนนี่ เมลชอร์ และเจอร์รี่ พีญาโลซา มากราโมเคยมาชกในไทย แพ้คะแนน ชนะ ป.เปาอินทร์ เมื่อ พ.ศ. 2534 และได้ชิงแชมป์เงารุ่นฟลายเวท WBC เมื่อ 20 มีนาคม พ.ศ. 2535 แพ้น็อค ฉัตรชัย อีลิทยิม ยก 8 หลังจากนั้น มากราโมมาชกนอกรอบในไทยบ่อยครั้งระหว่าง พ.ศ. 2535- 2537 โดย แพ้น็อค โตโต้ ป.พงษ์สว่าง ยก 8 แพ้น็อค จ้าวสิงห์ทอง นครหลวงโปรโมชั่นยก 5 แพ้คะแนน พะเนียง พูนธรัตน์ และแพ้น็อค พิชิต ช.ศิริวัฒน์ ยก 3 มากราโมได้ครองแชมป์ฟิลิปปินส์รุ่นไลท์ฟลายเวทเมื่อ 30 พฤศจิกายน พ.ศ. 2537 เมื่อเป็นฝ่ายชนะคะแนนโดยเทคนิค จอห์น เมดินา ป้องกันตำแหน่งไว้ได้ 1 ครั้ง มากราโมก็ขึ้นชิงแชมป์โลกรุ่นไลท์ฟลายเวท WBO เมื่อ 28 มกราคม พ.ศ. 2538 ที่สกอตแลนด์ ซึ่งมากราโมเป็นฝ่ายแพ้คะแนน พอล เวียร์ ไม่ได้แชมป์

หลังจากชิงแชมป์โลกไม่สำเร็จ มากราโมไปชกนอกรอบที่ญี่ปุ่น แพ้คะแนน ชิโร ยาชิโร จากนั้นชกชนะน็อค โตโต้ ป.พงษ์สว่าง ยก 4 ที่ฟิลิปปินส์ มากราโมได้ชิงแชมป์ OPBF รุ่นไลท์ฟลายเวทกับชิโร ยาชิโร ที่ญี่ปุ่นเมื่อ 3 กุมภาพันธ์ พ.ศ. 2539 ซึ่งผลปรากฏว่าเสมอกันไป มากราโมได้ชิงแชมป์ OPBF ที่ว่างอีกครั้งในอีก 5 เดือนต่อมา แต่ทำได้เพียงแพ้คะแนนโดยเทคนิค ทากาชิ ชิโอฮาม่า ต่อมา มากราโมได้ชิงแชมป์ PABA รุ่นไลท์ฟลายเวทเมื่อ 12 มกราคม พ.ศ. 2540 ที่ไทย แต่ก็เป็นฝ่ายแพ้คะแนนพะเนียง พูนธรัตน์ มากราโมขึ้นชกแก้มือกับพะเนียงอีกครั้งในอีก 2 เดือนต่อมาแต่ก็เป็นฝ่ายแพ้คะแนนอีก มากราโมได้ชิงแชมป์เงารุ่นไลท์ฟลายเวท WBC อีกครั้งเมื่อ 17 กันยายน พ.ศ. 2540 แต่ก็เป็นฝ่ายแพ้น็อค ยัง ซางอิก ยก 8 ที่เกาหลีใต้ หลังจากนั้น มากราโมไม่ได้ขึ้นชิงแชมป์ใดๆอีกเลย ได้ไปชกนอกรอบกันจาคอป มัตลาลาก็เป็นฝ่ายแพ้คะแนน หลังจากที่เสียแชมป์ฟิลิปปินส์รุ่นไลท์ฟลายเวทไปเมื่อ 28 ตุลาคม พ.ศ. 2541 โดยแพ้คะแนน โลลิโต โลรัวแล้ว มากราโมก็แขวนนวมไป

## เกียรติประวัติ

* แชมป์ฟิลิปปินส์รุ่นไลท์ฟลายเวท (2537 – 2541)
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นฟลายเวท WBC International เมื่อ 20 มีนาคม 2535 แพ้ทีเคโอ​ ฉัตรชัย อีลิทยิม ยก 8 ที่ สนามมวยเวทีลุมพินี กทม.
** ชิงแชมป์โลกรุ่นไลท์ฟลายเวท WBO เมื่อ 5 เมษายน 2538 แพ้คะแนน พอล เวียร์ ที่ อังกฤษ
** ชิงแชมป์ OPBF รุ่นไลท์ฟลายเวทเมื่อ 3 กุมภาพันธ์ 2539 เสมอกับ ชิโร ยาฮิโระ ที่ ญี่ปุ่น
** ชิงแชมป์ OPBF รุ่นไลท์ฟลายเวทเมื่อ 17 กรกฎาคม 2539 แพ้คะแนน ทากาชิ ชิโอฮามา ที่ ญี่ปุ่น
** ชิงแชมป์ PABA รุ่นไลท์ฟลายเวทเมื่อ 12 มกราคม 2540 แพ้คะแนน พะเนียง พูนธรัตน์ ที่ ฉะเชิงเทรา
** ชิงแชมป์เงารุ่นไลท์ฟลายเวท WBC เมื่อ 17 กันยายน พ.ศ. 2540 แพ้น็อก ยัง ซังอิก ยก 8 ที่เกาหลีใต้

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดโอเรียนตัลมินโดโร
ลุยจิ คัสติโยเน

**ลุยจิ คัสติโยเน** (Luigi Castiglione) นักมวยสากลชาวอิตาลี เกิดเมื่อ 8 เมษายน พ.ศ. 2510 ที่เมืองซาน เซเวโร ประเทศอิตาลี สถิติการชก 26 ครั้ง ชนะ 22 (น็อค 5) แพ้ 4 

## เกียรติประวัติ
 
* แชมป์อิตาลีรุ่นฟลายเวท (2538)
* แชมป์โลกรุ่นซูเปอร์ฟลายเวท WBU
** ชิง 19 เมษายน 2540 ชนะคะแนน จิโอวานนี อันดราเด้ ที่ อิตาลี
** ป้องกันแชมป์ครั้งที่ 1, 19 กรกฎาคม 2540 ชนะคะแนน สุวัจชัย นครหลวงโปรโมชั่น ที่ อิตาลี
** ป้องกันแชมป์ครั้งที่ 2, 8 พฤศจิกายน 2540 ชนะคะแนน แอบเบ มนีซี ที่ อิตาลี
** ป้องกันแชมป์ครั้งที่ 3, 9 พฤษภาคม 2541 ชนะคะแนน โฮเซ่ ฮัมเบอร์โต ลากอส ที่ อิตาลี
** เสียแชมป์ 1 สิงหาคม 2541 แพ้น็อค มาซูกิซี สกาลี ยก 8 ที่ อิตาลี
* แชมป์โลกรุ่นซูเปอร์ฟลายเวท WBU
** ชิง 19 มิถุนายน 2542 ชนะคะแนน มาซูกิซี สกาลี ที่ อิตาลี
* แชมป์ยุโรปรุ่นแบนตัมเวท
** ชิง 6 ตุลาคม 2543 ชนะคะแนน เจสเปอร์ เจนเซ่น ที่ เดนมาร์ก
** เสียแชมป์ 12 มีนาคม 2544 แพ้คะแนน ฟาเบียง กุยแลร์เมอ ที่ ฝรั่งเศส
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBU เมื่อ 8 สิงหาคม 2539 แพ้คะแนน ศรพิชัย พิษณุราชันย์ ที่ อิตาลี

## อ้างอิง

* สถิติการชก boxrec.com  

หมวดหมู่:นักมวยสากลชาวอิตาลี
หมวดหมู่:แชมป์โลก WBU
หมวดหมู่:แชมป์มวยสากลทวีปยุโรป
หมวดหมู่:บุคคลจากแคว้นปุลยา
หมวดหมู่:บุคคลที่เกิดในปี พ.ศ. 2510
หมวดหมู่:แชมป์มวยสากลประเทศอิตาลี
โมเน เดกูเอ้

**โมนี เดอกัวเน** (Monie DeGuia) นักมวยสากลชาวฟิลิปปินส์ สถิติการชก 19 ครั้ง ชนะ 11 (น็อค 3) แพ้ 8
## ประวัติ
เดอกูเอขึ้นชกมวยสากลครั้งแรกเมื่อ 22 กันยายน พ.ศ. 2536 ชนะคะแนน เฟรด นาปารัม จากนั้น ขึ้นชกชนะเป็นส่วนใหญ่ที่ฟิลิปปินส์ เคยชนะน็อค แรนดี้ แมนกูบัท ยก 2 เมื่อ พ.ศ. 2537 เขามาชกในไทยครั้งแรกเมื่อ พ.ศ. 2538 แพ้คะแนน จะเด็ด เฉลิมศรี เขาขึ้นชกเรื่อยมาจนถึง พ.ศ. 2539 หลังจากที่ชกแพ้คะแนนอาร์ชี วิลลามอร์ เมื่อ 4 กรกฎาคม แล้ว เขาหยุดชกไป 3 ปี กลับมาชกอีกครั้งเมื่อ 15 มกราคม พ.ศ. 2542 แพ้คะแนนโดยเทคนิค โรเดล โอราอิส หลังจากนั้น เขาเดินทางมาชกชิงแชมป์ PABA รุ่นซูเปอร์ฟลายเวทในไทยเมื่อ 12 มีนาคม พ.ศ. 2542 แพ้น็อค ศรพิชัย กระทิงแดงยิม ยก 5 จากนั้นก็ไม่ได้ขึ้นชกมวยอีกเลย
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ฟลายเวทเมื่อ 12 มีนาคม 2542 แพ้น็อค ศรพิชัย พิษณุราชันย์ ยก 5 ที่ เชียงใหม่

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:บุคคลจากจังหวัดซูรีเกาเดลนอร์เต
เซซุโน เดลกาโด้

**โซซิโน เดลกาโด** () นักมวยสากลชาวฟิลิปปินส์ เกิดเมื่อ 4 เมษายน พ.ศ. 2517 สถิติการชก 22 ครั้ง ชนะ 17 (น็อค 11) แพ้ 5 
## ประวัติ
เซซุโน เดลกาโด เดลกาโดขึ้นชกมวยสากลครั้งแรกเมื่อ 30 มิถุนายน พ.ศ. 2537 ชนะน็อค โรเบิร์ต แคมโปส ยก 1 จากนั้นขึ้นชกชนะเป็นส่วนใหญ่ ก่อนจะเดินทางมาชิงแชมป์ PABA รุ่นซูเปอร์ฟลายเวทในไทยเมื่อ 28 สิงหาคม พ.ศ. 2541 แพ้น็อค ศรพิชัย พิษณุราชันย์ ยก 2 ไม่ได้แชมป์ จากนั้นกลับไปชกที่ฟิลิปปินส์ ชนะคะแนน แฟลช อีราแฮม ชนะรอย ทาราโซนา 2 ครั้ง และชนะน็อค นาร์ธาน บาร์เซโลนา ยก 1 แล้วจึงได้ชิงแชมป์ PABA รุ่นซูเปอร์ฟลายเวทในไทยอีกครั้งเมื่อ 17 ธันวาคม พ.ศ. 2542 แพ้คะแนน เมจิ ซีพียิม ไม่ได้แชมป์ จากนั้น เดลกาโดก็แขวนนวมไป
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ฟลายเวทเมื่อ 28 สิงหาคม 2541 แพ้น็อค ศรพิชัย พิษณุราชันย์ ยก 2 ที่ ราชบุรี
** ชิงแชมป์ PABA รุ่นซูเปอร์ฟลายเวทเมื่อ 17 ธันวาคม 2542 แพ้คะแนน เมจิ ซีพียิม

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:บุคคลจากเมโทรมะนิลา
วัดแสนเมืองมา

**วัดแสนเมืองมา** ตั้งอยู่บ้านมาง ตำบลหย่วน อำเภอเชียงคำ จังหวัดพะเยา เดิมชื่อว่า **วัดมาง** เป็นวัดที่สร้างขึ้น ในสมัยรัชกาลที่ 1 ราว พ.ศ. 2351 สร้างโดยชาวเมืองมาง มณฑลยูนานที่ถูกเจ้าเมืองน่านกวาดต้อนมา วัดสร้างตามแบบสถาปัตยกรรมไทลื้อลวดลายบนหน้าบ้น  ภายในวิหารมีภาพเขียนวิถีชีวิตของชาวไทลื้อ หลังคาวิหารที่ซ้อนลดกันหลายชั้น ประดับด้วยช่อฟ้า ซึ่งทำเป็นรูปหงษ์แกะสลัก หรือตัวนาคคาบแก้ว นอกนั้นมีการประดับประดาด้วยไม้แกะสลัก 

## อ้างอิง

แสนเมืองมา
หมวดหมู่:โบราณสถานในจังหวัดพะเยา
เทศบาลตำบลน้ำจืด

**เทศบาลตำบลน้ำจืด** เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 3 และบางส่วนของหมู่ 2, 4 ตำบลน้ำจืด ในอำเภอกระบุรี จังหวัดระนอง เดิมมีฐานะเป็นสุขาภิบาลน้ำจืดที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลน้ำจืดมีประชากรทั้งหมด 3,603 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอกระบุรี อยู่ห่างจากศาลากลางจังหวัดระนองประมาณ 66.1 กิโลเมตร อยู่ห่างจากกรุงเทพมหานครประมาณ 520 กิโลเมตรตามทางหลวงแผ่นดินหมายเลข 4 (ถนนเพชรเกษม) มีพื้นที่รับผิดชอบทั้งหมด 4.20 ตารางกิโลเมตรหรือคิดเป็น 2,625.0 ไร่

## อ้างอิง


น้ำจืด
หมวดหมู่:อำเภอกระบุรี
หมวดหมู่:เขตแดนไทย–พม่า
โรงพยาบาลอุตรดิตถ์

**โรงพยาบาลอุตรดิตถ์**  เป็นโรงพยาบาลศูนย์ สังกัดสำนักงานปลัดกระทรวงสาธารณสุข เริ่มก่อสร้างเมื่อ พ.ศ. 2483 ช่วงก่อนยุติสงครามโลกครั้งที่ 2  โดยพระสมัครสโมสร (เสงี่ยม บุรสมบูรณ์) ผู้ว่าราชการจังหวัดอุตรดิตถ์ในขณะนั้น ได้ประชุมคณะกรรมการจังหวัดอุตรดิตถ์ อนุมัติเงินบำรุงท้องที่จัดซื้อที่ดิน เนื้อที่ 28 ไร่ 50 ตารางวา  และเป็นสถาบันร่วมผลิตแพทย์ชั้นคลินิกของคณะแพทยศาสตร์ มหาวิทยาลัยนเรศวร ตามโครงการร่วมผลิตแพทย์เพิ่มเพื่อชาวชนบท 

## ประวัติ
**โรงพยาบาลอุตรดิตถ์**  เปิดทำการอย่างเป็นทางการเมื่อ 12 เมษายน พ.ศ. 2494  โดยมีเนื้อที่รวมทั้งสิ้นในปัจจุบันจำนวน 46 ไร่ 1 งาน 99 ตารางวา ตั้งอยู่เขตภาคเหนือตอนล่าง ในอำเภอเมืองอุตรดิตถ์ จังหวัดอุตรดิตถ์  โรงพยาบาลอุตรดิตถ์ถือเป็นโรงพยาบาลศูนย์แห่งที่ 2 ในเขตกลุ่มจังหวัดภาคเหนือตอนล่าง และเป็นโรงพยาบาลประจำภูมิภาคที่มีขีดความสามารถระดับตติยภูมิ (Tertiary Care)    ในปัจจุบันได้เปิดทำการสาขานอกโรงพยาบาล 1 แห่ง คือ โรงพยาบาลอุตรดิตถ์ สาขา 1 บริเวณทางหลวงหมายเลข 1045(ถนนย่านศิลาอาสน์)  เปิดศูนย์สุขภาพชุมชนโรงพยาบาลอุตรดิตถ์ 1 แห่งที่ ถนนสำราญรื่นใกล้กับวัดท้ายตลาด  และได้มีการก่อสร้างตึกอุบัติเหตุ-ฉุกเฉินขึ้นใหม่แล้วเสร็จในปีพ.ศ. 2555 มีผลทำให้โรงพยาบาลฯมีจำนวนเตียงผู้ป่วยเพิ่มจากเดิม 500 เตียงเป็น 647 เตียง

นอกจากนี้**โรงพยาบาลอุตรดิตถ์**ได้ร่วมผลิตแพทย์กับคณะแพทยศาสตร์ มหาวิทยาลัยนเรศวร  โดยจัดตั้งหน่วยงานศูนย์แพทยศาสตรศึกษาชั้นคลินิก โรงพยาบาลอุตรดิตถ์ และเป็นสถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร โดยก่อตั้งเมื่อ พ.ศ. 2541 โดยจัดการเรียนการสอนให้แก่นิสิตแพทย์ในระดับชั้นคลินิก (ชั้นปี 4 - 6) ในหลักสูตรแพทยศาสตรบัณฑิต มหาวิทยาลัยนเรศวร รวมปีละประมาณ 30 คน ตามโครงการร่วมผลิตแพทย์เพิ่มเพื่อชาวชนบทของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข

## รายนามผู้อำนวยการโรงพยาบาลอุตรดิตถ์

## หน่วยงานภายใน
โรงพยาบาลอุตรดิตถ์ มีการแบ่งส่วนราชการ ดังต่อไปนี้

* กลุ่มงานอายุรกรรม
* กลุ่มงานศัลยกรรม
* กลุ่มงานสูติ-นรีเวชกรรมฯ
* กลุ่มงานกุมารเวชกรรม
* กลุ่มงานศัลยกรรมกระดูก
* กลุ่มงานจักษุวิทยา
* กลุ่มงานโสต ศอ นาสิก ลาริงซ์วิทยา
* กลุ่มงานวิสัญญีวิทยา
* กลุ่มงานรังสีวิทยา
* กลุ่มงานเวชกรรมฟื้นฟู
* กลุ่มงานพยาธิวิทยา
* กลุ่มงานเภสัชกรรม
* กลุ่มงานทันตกรรม
* กลุ่มงานการพยาบาล
* กลุ่มงานออร์โธปิดิกส์

* กลุ่มงานจิตเวช
* กลุ่มงานเวชกรรมสังคม
* กลุ่มงานอุบัติเหตุและฉุกเฉิน
* กลุ่มงานผู้ป่วยนอก
* กลุ่มงานฝ่ายการเจ้าหน้าที่ 
* กลุ่มงานพัฒนาคุณภาพบริการและวิชาการ
* ศูนย์แพทยศาสตรศึกษาชั้นคลินิก 
* ศูนย์พัฒนาคุณภาพ
* ศูนย์สิทธิประโยชน์ 
* ศูนย์เยี่ยมบ้านโรงพยาบาลอุตรดิตถ์
* ฝ่ายธุรการ
* ฝ่ายการเงินและบัญชี
* ฝ่ายพัสดุและบำรุงรักษา
* ฝ่ายโภชนาการ
* ฝ่ายสุขศึกษา

## อ้างอิง

## ดูเพิ่ม
* ศูนย์แพทยศาสตรศึกษาชั้นคลินิก โรงพยาบาลอุตรดิตถ์
* กระทรวงสาธารณสุข (ประเทศไทย)
* คณะแพทยศาสตร์ มหาวิทยาลัยนเรศวร

## แหล่งข้อมูลอื่น
* โรงพยาบาลอุตรดิตถ์ 
* ศูนย์แพทยศาสตรศึกษาชั้นคลินิก โรงพยาบาลอุตรดิตถ์ 
* สำนักงานบริหารโครงการร่วมผลิตแพทย์เพิ่มเพื่อชาวชนบท  

หมวดหมู่:โรงพยาบาลในจังหวัดอุตรดิตถ์
อุตรดิตถ์
อุตรดิตถ์
หมวดหมู่:สิ่งก่อสร้างในอำเภอเมืองอุตรดิตถ์
อุตรดิตถ์
หมวดหมู่:ก่อตั้งในประเทศไทยในปี พ.ศ. 2494
วัดพระนั่งดิน

**วัดพระนั่งดิน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บ้านพระนั่งดินหมู่ที่ 7 ตำบลเวียง อำเภอเชียงคำ จังหวัดพะเยา เป็นวัดที่มีองค์พระประธานของวัดไม่มีฐานชุกชีรองรับเหมือนพระประธานในวัดอื่น ๆ เคยมีราษฎร์สร้างฐานชุกชีและอัญเชิญพระประธานขึ้นประดิษฐาน แต่ปรากฏว่าพยายามอย่างไรก็ยกไม่ขึ้นจึงเรียกสืบต่อกันว่า *พระเจ้านั่งดิน* สันนิษฐานว่าพระพุทธรูปองค์นี้สร้างตั้งแต่ครั้งสมเด็จพระสัมมาสัมพุทธเจ้ายังทรงพระชนม์อยู่ หรือมีอายุกว่า 2,500 ปี ในการสร้างใช้เวลา 1 เดือน 7 วัน จึงแล้วเสร็จ

## อ้างอิง

พระนั่งดิน
จักรวรรดิกุษาณะ

**จักรวรรดิกุษาณะ** (กุชาน หรือ กุษาณ) ทางตะวันตกเฉียงเหนือของอินเดีย (เมืองหลวงของอาณาจักรนี้ปัจจุบันคือเมืองเปศวาร์ ในประเทศปากีสถาน)

## อ้างอิง

## ดูเพิ่ม
* พระเจ้ากนิษกะ

ก
ก
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศปากีสถาน
หมวดหมู่:รัฐสิ้นสภาพในประเทศอินเดีย
หมวดหมู่:รัฐและดินแดนที่ก่อตั้งในศตวรรษที่ 1 ก่อนคริสตกาล
หมวดหมู่:สิ้นสุดในคริสต์ศตวรรษที่ 4
วัดพระธาตุดอยหยวก

**วัดพระธาตุดอยหยวก** ตั้งอยู่บ้านหนุน  หมู่ที่ 6 ตำบลปง อำเภอปง จังหวัดพะเยา เป็นปูชนียสถานที่มีความสำคัญคู่อำเภอปง และเป็นที่บรรจุพระบรมสารีริกธาตุ พระเกศา และพระอัฐิจักษุ (กระดูกริมตาข้างขวา) ของพระพุทธเจ้า ระยะทางจากตัวอำเภอ 2 กิโลเมตร

แต่เดิมมีวัดอยู่ 2 วัดในบริเวณใกล้กันคือ วัดที่ตั้งอยู่บนเนินเขาเรียกว่า *วัดบน* คือวัดพระธาตุดอยหยวกปัจจุบัน แต่เป็นวัดร้างและวัดที่ตั้งอยู่ด้านล่างเรียกว่า *วัดล่าง* ต่อมามีพระสังฆะมณฑลเดินทางมาจากจังหวัดน่าน มาตรวจกิจการพระศาสนาเห็นว่าวัดบนมีปูชนียสถานที่สำคัญกว่าคือพระธาตุภูเติม (พระธาตุ ดอยหยวก) แต่ขาดการเอาใจใส่บำรุงรักษา จึงสั่งให้รวมวัดทั้งสองแห่ง ให้เป็นวัดเดียวกัน โดยให้วัดล่างไปรวมกับวัดบนให้ชื่อว่า "วัดพระธาตุดอยหยวก"

## อ้างอิง

หมวดหมู่:โบราณสถานในจังหวัดพะเยา
พระธาตุดอยหยวก
หมวดหมู่:อำเภอปง
ดอยหยวก
วันภาพยนตร์แห่งชาติ

**วันภาพยนตร์แห่งชาติ** หรือ **วันหนังไทย** ตรงกับวันที่ 4 เมษายน ของทุกปี โดยสมเด็จพระกนิษฐาธิราชเจ้า กรมพระเทพรัตนราชสุดาฯ สยามบรมราชกุมารี ได้พระราชทานให้วันนี้เป็น วันภาพยนตร์แห่งชาติ  โดยเดิมสมาคมสมาพันธ์ภาพยนตร์แห่งชาติ นอกจากจะได้มีการจัดการประกวดประกาศผลภาพยนตร์แห่งชาติแล้ว  ยังได้จัดกิจกรรมพิเศษเพื่อหนังไทยขึ้นมาอีกงานควบคู่กันไป ในวันที่ 4 เมษายน แต่ต่อมาได้ย้ายประกาศผลภาพยนตร์มาอยู่ในช่วงเดือนมกราคม

## อ้างอิง
* ประทับใจวันหนังไทย 
* http://www.thaipost.net/print.asp?news_id=85971&cat_id=200200&post_date=29/Mar/2547 

หมวดหมู่:ภาพยนตร์ไทย
ภาพยนตร์แห่งชาติ
หมวดหมู่:วันสำคัญในเดือนเมษายน
พงสาลี

**พงสาลี** () เป็นเมืองเอกของแขวงพงสาลี ประเทศลาว พงสาลีเป็นเมืองเอกที่อยู่เหนือสุดในหมู่เมืองเอกในประเทศลาว (ตรงข้ามกับเมืองอัตตะปือในภาคใต้)

หมวดหมู่:สถานที่ที่มีประชากรในแขวงพงสาลี
เดอะวอร์ออฟเดอะเวิลด์ส

**เดอะวอร์ออฟเดอะเวิลด์ส** เป็นนิยายวิทยาศาสตร์ที่เขียนโดย เอช.จี. เวลส์ นักเขียนชาวอังกฤษ ตีพิมพ์ครั้งแรกเมื่อ ค.ศ. 1898 เนื่อเรื่องบรรยายถึงเหตุการณ์ที่มนุษย์ต่างดาวจากดาวอังคาร ส่งยานอวกาศเข้ามาโจมตีกรุงลอนดอน เป็นนวนิยายเรื่องแรกที่กล่าวถึงการรุกรานโลกจากต่างดาว

นวนิยายถูกนำมาดัดแปลงเป็นละครวิทยุ ความยาว 60 นาที โดย ออร์สัน เวลส์ ออกอากาศทางเครือข่ายซีบีเอส ของสหรัฐอเมริกา เมื่อคืนวันที่ 30 ตุลาคม ค.ศ. 1938 เนื่องในวันฮาโลวีน ส่งผลให้เกิดความโกลาหลในหลายรัฐทางตะวันออก

ผู้ฟังรายการที่ไม่ได้ฟังประกาศจากสถานีตอนต้นของรายการ ว่าเป็นเรื่องแต่ง ต่างเข้าใจว่ามีมนุษย์ต่างดาวโจมตีโลกจริงๆ และออกจากบ้านเพื่อหนีตายด้วยความตื่นตระหนก เนื่องจากในขณะนั้นเกิดความตึงเครียดว่าจะเกิดสงครามโลกครั้งที่สอง มีผู้วิจัยว่า จากจำนวนผู้ฟัง 6 ล้านคน มี 1.7 ล้านคน คิดว่าเป็นเหตุการณ์จริง ในจำนวนนี้ 1.2 ล้าน เกิดความตื่นตระหนก

หลังจากนั้น ได้มีผู้นำนวนิยายเรื่องนี้ไปออกอากาศทางวิทยุอีกหลายครั้ง เช่นในปี ค.ศ. 1944 ที่กรุงซานเตียโก ประเทศชิลี ปี ค.ศ. 1949 ที่กรุงกีโต ประเทศเอกวาดอร์ และ ค.ศ. 1950 ทางสถานีวิทยุบีบีซี

ภาพยนตร์ถูกนำมาสร้างเป็นภาพยนตร์ ในปี ค.ศ. 1953 ได้รับรางวัลออสการ์ในสาขาเทคนิคพิเศษ และนำมาสร้างใหม่อีกครั้งในปี ค.ศ. 2005 กำกับโดย สตีเวน สปีลเบิร์ก (ใช้ชื่อว่า War of the Worlds ชื่อไทย "อภิมหาสงครามล้างโลก") นำแสดงโดย ทอม ครูซ ดาโกตา แฟนนิง และทิม ร็อบบินส์

## ฉบับภาษาไทย
thumb|ภาพจากนวนิยายฉบับตีพิมพ์ ค.ศ. 1906 ในภาษาฝรั่งเศส|left
* "สงครามระหว่างโลก" แปลโดย ปรีชา ส่งสัมพันธ์, สำนักพิมพ์บรรณกิจ, พ.ศ. 2523, 168 หน้า http://www.toulo.com/product/ProductDetail.asp?ProductID=11446&CategoryID=3000
* "สงครามล้างพิภพ" แปลโดย วิษุวัต, สำนักพิมพ์ไออิ, พ.ศ. 2548, 304 หน้า, ISBN 974-92962-8-1 http://www.thaispecial.com/bookshop/newbookpreview.asp?booklist=9749296281 

* หนังสือชุด หนังสือภาพเพื่อการศึกษา"สงครามล้างโลก" จัดพิมพ์โดย ซีเอ็ดยูเคชั่น ประมาณพ.ศ. 2525
(ข้อมูลจาก ชมรมนิยายวิทยาศาสตร์ไทย)

## อ้างอิง

## แหล่งข้อมูลอื่น

* รายการวิทยุ ปี 1938  จาก the Internet Archive
*  History of the ''War of the Worlds'' broadcast 
* War-of-the-worlds.org
* 
* 

หมวดหมู่:บันเทิงคดีแนววิทยาศาสตร์
หมวดหมู่:เอช.จี. เวลส์
หมวดหมู่:ภาพยนตร์ที่ออกฉายในปี พ.ศ. 2496
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ที่กำกับโดย สตีเวน สปีลเบิร์ก
หลวงน้ำทา

**หลวงน้ำทา** () เป็นเมืองเอกของแขวงหลวงน้ำทา ตั้งอยู่ทางทิศตะวันตกเฉียงเหนือของประเทศลาว เมืองอยู่ริมฝั่งแม่น้ำทา

## ระเบียงภาพ

ไฟล์:LuangNamtha1 tango7174.jpg|เมืองหลวงน้ำทา
ไฟล์:Luang NamTha night market.JPG|ตลาดกลางคืน
ไฟล์:Luang Namtha4.jpg|การเก็บเกี่ยวข้าว


## อ้างอิง

## แหล่งข้อมูลอื่น
* 
* Ethnic diversity in Luang Namtha  - Laos
* Facebook photo gallery

หลวงน้ำทา